MTI •et; 2018. augusztus 09., 15:23
•et; Fotó: Facebook/Szigligeti Színház Nagyvárad
Heltai Jenő Naftalin című klasszikus vígjátékával köszönheti az újévet a nagyváradi közönség, a szilveszter este műsorra tűzött komédiát Novák Eszter, a Szigligeti Társulat művészeti vezetője viszi színre.
Matei Vișniec világhírű román drámaíró Nyugat Expressz című művét márciusban mutatják be, a magyar nyelvű ősbemutatót Zakariás Zalán rendezi. Már zajlanak az Y munkacímű zenés ősbemutató előkészületei: Balogh Attila és fiatal alkotótársai ezúttal a virtualitás és a valóság kérdését feszegetik a rájuk jellemző dinamikus, kísérletező hangvételben.
A stúdiótermi előadások sorát Székely Csaba Bányavakság című műve nyitja, az ősz folyamán Csehov Apátlanul című drámáját Botos Bálint fogja színpadra állítani. A társulat két rangos színésze, ifj. Kovács Levente és Kardos M. Róbert fog játszani a Marie Jones Kövekkel a zsebében című kétszereplős művében, amelyet Balogh Attila rendez.
Hargitai Iván, a székesfehérvári Vörösmarty Színház vezető rendezője Füst Milán világhírű regényének adaptációját, a Feleségem története című előadást fogja színpadra vinni, Harsányi Sulyom László pedig Ady Endre halálának 100. évfordulója alkalmából rendez Ady-emlékelőadást Ady 100 címmel.